पाएं अपने शहर की ताज़ा ख़बरें और फ्री ई-पेपरडाउनलोड करें
व्यापार महासंघ की भोजन सेवा के छठे दिन मंगलवार को जैन स्थानकवासी समाज ने जिला अस्पताल में मरीजों के परिजनों, घरों पर होम क्वारेंटाइन लोगों तथा निराश्रित लोगों के लिए एक हजार भोजन के पैकेट उपलब्ध करवाए।वहीं पांच दिवसीय लाॅकडाउन के कारण अंतिम क्रिया के सामानों की परेशानी को देखते हुए महासंघ ने शहर में पांच स्थानों पर सामग्री विक्रय किए जाने के लिए दुकानें चिन्हित की हैं। महासंघ अध्यक्ष ललितमोहन खंडेलवाल, महामंत्री प्रदीप जैन, शशिकांत जैन ने बताया कि जिला अस्पताल में मरीजों के परिजनों सहित अब घरों पर होम क्वारेंटाइन लोगों, निराश्रित जीवन जीने वालों के लिए मंगलवार को जैन स्थानकवासी समाज ने एक हजार भोजन के पैकेट उपलब्ध करवाए। वहीं श्रीधाम इंडस्ट्रीज के विजय भाई पतीरा तथा मनीष गोधा ने पानी की बोतले उपलब्ध करवाई हैं। पदाधिकारियों ने बताया कि लाॅकडाउन में अंतिम क्रिया के सामानों की होने वाली परेशानी को देखते हुए अंबेडकर सर्किल पर केशव ट्रेडिंग कंपनी, नगर पालिका काॅलोनी में जगदंबा प्रोविजन स्टोर, सदर बाजार में रामगोपाल राकेश कुमार विजय तथा हीरालाल हजारीलाल जैन की दुकान पर यह सामग्री कीमतन खरीद सकते है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn